‏ז' אב, תשע"ט

 ‏8 אוגוסט, 2019

 **מכרז פומבי מס' 77/19**

**עו"ס טיפול באלימות כלפי ילדים**

בהתאם לפקודת העיריות (נוסח חדש), חוק הרשויות המקומיות, תשנ"ב-1991 ותקנות העיריות (מכרזים לקבלת עובדים) התש"ם – 1979, ניתנת בזה הודעה על משרה פנויה של עו"ס טיפול באלימות כלפי ילדים והזמנה להציג מועמדות לאיוש עו"ס טיפול באלימות כלפי ילדים כאמור.

**א. כללי**

1. מועמדים המבקשים להציג את מועמדותם למכרז, מתבקשים להגיש לעיריית רמת השרון את המסמכים הבאים:

* שאלון למשרה פנויה - יש למלא טופס פרטים אישיים מקוון באתר העירייה

[www.ramat-hasharon.muni.il](http://www.ramat-hasharon.muni.il) – כפתור "מכרזים" בדף הבית/ מכרזי כ"א.

בנוסף, יש לסרוק ולצרף את המסמכים הבאים:

* שאלון לאיתור חשש לניגוד עניינים (מופיע בדף המכרז באתר האינטרנט של העירייה).
* קורות חיים שיכללו פירוט ניסיון מקצועי ותעסוקתי (בצירוף אישורי עבודה מתאימים).
* תעודות המעידות על כישורי המועמד/ת (תעודות על השכלה רלבנטית, השתלמויות וכיו"ב).
* תמונת פספורט.

הגשת המסמכים הנדרשים תתבצע באמצעות הדואר האלקטרוני:

**michrazim@ramat-hasharon.muni.il**

2. פרטים נוספים ניתן לקבל בטלפון: 03-5483828 (ליבנת יגר).

3. המועד האחרון להצגת המועמדות למשרה הינו: **27.8.19**

 עיריית רמת השרון שומרת על זכותה להאריך את המועד להצגת מועמדות למשרה האמורה, מבלי שיהא בכך משום התחייבות להאריך את המועד כאמור.

4. בקשות שתגענה ללא הפרטים כאמור ו/או לאחר המועד לעיל, לא תטופלנה ולא תובאנה לדיון בפני ועדת המכרזים .

5. עיריית רמת השרון אינה מתחייבת לקבל הצעה כלשהי והיא שומרת על זכותה להפסיק בכל עת את הליכיו של מכרז זה, זאת בכל שלב משלביו.

**ב. פרטי המשרה**

**תואר התפקיד**: עו"ס טיפול באלימות כלפי ילדים.

**היקף המשרה:** 0.75

**היחידה**: אגף הרווחה והקהילה.

**דרוג** : עו"ס.

**דרגה**: יא'-ט'.

**כפיפות**: מנהלת אגף הרווחה והקהילה.

 **ג. תיאור התפקיד**

* טיפול בילדים חשופים לאלימות וטיפול בגברים ונשים המתמודדים עם אלימות במשפחה.
* טיפול פרטני וקבוצתי לילדים הנמצאים בתוך מעגל האלימות (טיפולים פרטניים, דיאדיים משפחתיים ועוד).
* שותף בבניית תכנית טיפולית לילדים והוריהם.
* הדרכת הורים לילדים הנמצאים בטיפול.
* ייעוץ וליווי של צוות המרכז ועו"ס פרט ומשפחה בנושא ילדים חשופים לאלימות.
* תיעוד עקבי של תהליכי הטיפול.
* השתתפות בועדות לתכנון טיפול.
* יצירת קשרים מקצועיים עם גורמים משיקים בקהילה.
* שותפות וייזום של תכניות מניעה ופרויקטים קהילתיים בתחום אלימות במשפחה.

**ד. דרישות התפקיד:**

 **השכלה**: אקדמאית מלאה בתחום העבודה הסוציאלית.

 **ניסיון מקצועי**: שנת ניסיון לפחות בתחום הטיפול בעבודה עם ילדים ובני נוער.

**כשירות מקצועית:** רישום בפנקס העובדים סוציאליים.

**כישורים אישיים**: אמינות ומהימנות אישית, אחריות, יכולת עמידה בלחצים, יכולת התבטאות

 וניסוח בכתב ובע"פ, עבודה בצוות, יחסים בינאישיים טובים.

**דרישות תפקיד מיוחדות**: גמישות לעבודה בשעות בלתי שגרתיות כולל חובת התייצבות לעבודה במצבי חירום בהתאם לצורך, נסיעות בתפקיד, ייצוגיות בפורומים מקצועיים, בקיאות בעבודה עם מחשב.

יובהר, כי כל הדרישות המפורטות לעיל הינן דרישות הסף לשם השתתפות במכרז. ועדת המכרזים רשאית לשקול כחלק משיקוליה, דרישות העולות על האמור לעיל, לרבות, תארים אקדמיים נוספים ו/או מתקדמים, ניסיון מיוחד, וותק בתחום וכיו"ב.

**ה. הליכי המכרז**

1. המכרז יתקיים בפני ועדת המכרזים.

2. את ההצעות יש להגיש בהתאם למפורט לעיל.

 3. ועדת המכרזים שומרת על זכותה לדחות הצעות של מועמדים אשר אינן עומדות

 בתנאי מכרז זה, וכן, לראיין באופן אישי את המועמדים.

4. ועדת המכרזים שומרת על זכותה לדרוש מן המועמדים, לעבור מבחני התאמה,

 זאת בהתאם לשיקול דעתה של ועדת המכרזים.

 בכבוד רב,

 אבי גרובר

 ראש העירייה